Jakob Rang

Jakob Rang (15. märts 1884 Pika talu, Kanaküla, Voltveti vald, Pärnumaa – 8. detsember 1958 StockholmJaak Pihlau "Raadiomängud Eestis Teise maailmasõja järel" V, Tuna 4/2009, lk 95http://gravar.se/H%C3%B6galids%20f%C3%B6rsamling/2348/Jakob%20Rang) oli eesti laevakapten ja reeder."Kapten J. Rang 50-aastane" Päevaleht, 15. märts 1934, lk 6

Õpinguid alustas Rang kohalikus vallakoolis. 12-aastaselt siirdus ta koos vanematega Lätimaale Vana-Salatsi valda. Õppinud ära läti keele, jätkas ta õpinguid Salatsis. Hiljem astus ta Heinaste merekooli, mille lõpetas 1. järgu kapteni diplomiga.

Juba kooliajal sõitis Rang mitmel purjekal, pärast kooli aga Tallinna Laevaühisuse laevadel. Esimese maailmasõja algul oli ta kapteniks puksiiril Suurop. Kui Saksa okupatsiooniväed selle ära viisid, teenis Rang edasi puksiiril ja jäälõhkujal Reval (hilisem Jaan Poska). Vabadussõjas osales Rang dessantide maale toimetamises ning sõidutas Johan Laidoneri koos lootsiga vastu Inglise laevastikule, kui see Tallinna reidile lähenes.

Eesti iseseisvuse ajal ostis Rang koos teiste kaptenitega mootorpurjeka Orion, mis kurseeris Tallinna, Stockholmi ja Helsingi vahel. 1934. aastaks oli tal koos kompanjonidega juba 8 aurikut, millel said tööd enam kui sada meremeest.

1937. aasta 30. novembril valiti Jakob Rang Kaubandus-Tööstuskoja laevanduse sektsiooni liikmeks.

1940. aastal siirdus Rang Rootsi. Saksa vägede taganemise aegu vedas ta Rootsi üle mere Eesti põgenikke.Peeter Järvelaid "Jüri Uluotsa teekond Rootsi kuningriiki" Eesti Elu, 30. oktoober 2009 (vaadatud 20. oktoobril 2011) Rootsis oli Rang Eesti Komitee asutaja ning juhatuse liige, Rootsi Eestlaste Esinduse liige ja Eesti Rahvusfondi abiesimees.

 Viited 

 Kirjandus 
 "Kapten J. Rang 50-aastane" Päevaleht, 15. märts 1934, lk 6

Kategooria:Kaubandus-Tööstuskoja liikmed
Kategooria:Eesti ettevõtjad
Kategooria:Eesti meremehed
Kategooria:Vabadussõja veteranid
Kategooria:Eestlased Rootsis
Kategooria:Sündinud 1884
Kategooria:Surnud 1958